ช่วงวัยกับการลงทุน
โนฮาว : สวัสดีครับ
28 ธ.ค. 2555

โนฮาว : สวัสดีครับ
ปูกะตอย : สวัสดีปีใหม่คร้าบ
โนฮาว : สวัสดีปีใหม่ ขอให้งานการเจริญรุ่งเรือง สุขๆ ในปีมะเส็งนี้
ปูกะตอย : เช่นกันจ้า
โนฮาว : วันนี้คงไม่มีอะไรจะถามนะ เป็นช่วงปีใหม่ น่าจะหยุดบ้าง อะไรบ้าง
ปูกะตอย : ไม่หยุดจ้า
โนฮาว : อ้าว
ปูกะตอย : คือพอดีเมื่อวานนี้เห็นคุณลุงกับคุณป้าที่หมู่บ้านนั่งคุยกัน เกี่ยวกับการลงทุน ฝ่ายคุณลุงสนใจลงทุนหุ้น เพราะมองว่าปี 2556 หุ้นน่าจะดี ส่วนคุณป้าบอกว่าอยากซื้อทองคำ เพราะเห็นว่ากำไรดี
โนฮาว : ว้าว ทั้งคุณลุงคุณป้าสุดยอดไปเลย ความจริงแล้วใครจะลงทุนอะไรก็ลงทุนได้ ไม่มีใครห้ามหรอก แต่ถ้าพูดถึงความเหมาะสม บางทีก็ต้องมานั่งคิดใหม่กันบ้างนะ
ปูกะตอย : ยังงัย
โนฮาว : ก็ในบางครั้งการลงทุนก็ขึ้นอยู่กับช่วงวัยของแต่ละคนด้วย อย่างวัยเริ่มทำงานนั้น เป็นกลุ่มคนที่เพิ่งเริ่มทำงาน เพิ่งเรียนจบ หรือเรียนไปก็ทำงานไป กลุ่มนี้จะมีอายุยังไม่มาก 2029 ปี เริ่มต้นมีรายได้เป็นของตนเอง โดยรายได้แม้จะยังไม่มากนัก แต่ก็เพียงพอกับรายจ่ายซึ่งยังมีไม่มากเช่นเดียวกัน มีค่าใช้จ่ายเพื่อสันทนาการ และท่องเที่ยวกับกลุ่มเพื่อน เริ่มมีภาระหนี้สิน เช่น ค่าผ่อนบ้าน ผ่อนรถ หากบริหารจัดการได้ดีจะพอมีเงินเหลือเก็บออม ดังนั้นการลงทุนสามารถลงทุนในตราสารที่มีความเสี่ยงได้ เพราะอายุยังน้อย มีความสามารถในการสะสมความมั่งคั่งได้อีกนาน
ปูกะตอย : แล้วช่วงกำลังมีครอบครัวล่ะ
โนฮาว : กลุ่มคนที่เริ่มสร้างครอบครัว เริ่มแต่งงาน เริ่มมีบุตร อายุประมาณ 3039 ปี เริ่มมีรายได้ของครอบครัวมากขึ้นตามหน้าที่การงาน ด้านค่าใช้จ่ายเพื่อการดำรงชีพบางอย่างลดลงได้เนื่องจากมีการใช้ร่วมกัน เช่น ค่าอาหาร ค่าเดินทาง แต่ก็มีค่าใช้จ่ายทางสังคมสูงขึ้น และหากมีบุตรจะมีภาระค่าใช้จ่ายเพิ่มสูงขึ้นมาก ดังนั้นรายได้ที่มากขึ้นทำให้สามารถลงทุนได้มากขึ้น แต่ต้องการความปลอดภัยของเงินลงทุนมากขึ้น เนื่องจากมีภาระหนี้สินและค่าใช้จ่ายสำหรับครอบครัวสูงขึ้น โดยเฉพาะครอบครัวที่มีบุตร
ปูกะตอย : ช่วงต่อไปเลย
โนฮาว : ช่วงวัยที่มีความมั่นคง คือมีครอบครัว อายุราวๆ 4059 ปี มีฐานะการงานมั่นคงขึ้น การเติบโตของรายได้เพิ่มขึ้นมากกว่าค่าใช้จ่าย เริ่มมีปัญหาเกี่ยวกับสุขภาพ และในช่วงท้ายของช่วงมั่นคงจะเป็นช่วงเตรียมตัวเกษียณ ดังนั้นการลงทุนสามารถลงทุนได้ในจำนวนเงินที่สูงขึ้น ต้องการผลตอบแทนที่มากกว่าเงินเฟ้อ แต่ต้องการความปลอดภัยของการลงทุนที่มากขึ้นด้วย ยอมรับความเสี่ยงได้น้อยลง ควรให้ความสำคัญกับการลงทุนเตรียมพร้อมเพื่อเกษียณ
ปูกะตอย : ต่อเลย
โนฮาว : ช่วงหลังวัยเกษียณ ปกติมีอายุ 60 ปีขึ้นไป มีเวลามากขึ้น ไม่มีรายได้ประจำ อาจยังคงมีรายได้เสริม ค่าใช้จ่ายด้านสุขภาพและสันทนาการต่างๆ สูงขึ้น ดังนั้นจึงต้องการความปลอดภัยของเงินลงทุนมากกว่าช่วงอายุอื่น ต้องบริหารจัดการเงินออมให้เพียงพอต่อการใช้ชีวิต
ปูกะตอย : เอางี้ เดี๋ยวถ้าวันนี้เจอคุณลุงกับคุณป้า จะลองเอาข้อมูลนี้ไปนั่งคุยให้ทั้งสองฟัง งั้นไปก่อนนะ บ๊าย บาย